open-index/open-wikipedia-markdown huggingface dataset:
Έφη Σαρρή (λαϊκή τραγουδίστρια)

Η **Έφη Σαρρή**  (το πραγματικό της όνομα είναι: **Ιφιγένεια Ταρινίδου**, Θεσσαλονίκη, 8 Δεκεμβρίου 1958) είναι Ελληνίδα λαϊκή τραγουδίστρια.

## Προσωπική ζωή
Κατοικεί στον Άλιμο. Το 2012 υπήρξαν φήμες ότι έμεινε σε μοναστήρι για 20 ημέρες. Ο λόγος ήταν, όπως η ίδια δήλωσε, ο διασυρμός της από τον ηθοποιό και κωμικό Λάκη Λαζόπουλο. Βέβαια, σε τηλεοπτική της συνέντευξη το 2017, διέψευσε τις προηγούμενες δηλώσεις της, λέγοντας πως δεν πήγε ποτέ σε μοναστήρι χαρακτηρίζοντάς το "το μεγαλύτερο ψέμα που είπε ποτέ".

Στις 4 Μαΐου του 2016, έπεσε θύμα ληστείας στο σπίτι της.

## Καριέρα
Ξεκίνησε να ασχολείται επαγγελματικά με το τραγούδι στην ηλικία των 17 ετών, ενώ ήταν ακόμη μαθήτρια. Η ίδια έχει δηλώσει ότι ο αρχικός της στόχος ήταν να γίνει γιατρός, όμως την κέρδισε τελικά το τραγούδι. Η Σαρρή εμφανίστηκε στη δισκογραφία το 1984 με τη συμμετοχή της στο δίσκο *Μια βραδιά στα μπουζούκια Νο 2*. Το 1987 ήταν ανάμεσα στους υποψηφίους για την εκπροσώπηση της χώρας στον διαγωνισμό τραγουδιού της Eurovision. Το 1989 κυκλοφόρησε ο πρώτος προσωπικός δίσκος της *Πόσες νύχτες*. Ακολούθησαν οι δίσκοι *Σεισμός ερωτικός* (1991), *Όλο και πιο πολύ* (1992), *Πετάω* (1994), *Μέθυσε η νύχτα* (1995).

Το 1997 κυκλοφόρησε ο δίσκος *Αδύνατον* με 10 τραγούδια του Νίκου Καρβέλα. Το 1998 ακολούθησε ο δίσκος *Tête à tête*, ξανά με τραγούδια του Νίκου Καρβέλα και ένα χρόνο αργότερα το άλμπουμ *Θ' αλλάξεις γνώμη*.

Η πρώτη μεγάλη της επιτυχία ήρθε το 1991 και ήταν το τραγούδι "Σεισμός ερωτικός". Άλλα γνωστά της τραγούδια είναι το "Τι είχαμε τι χάσαμε", "Εγώ για μένα", "Αδύνατον", "Απωθημένο", "Αυτόν τον άνθρωπο εγώ τον αγαπάω", "Όλα εξαρτώνται", "Ζεις", "Στα κρεβάτια τα ξένα", "Κλαίμε κι οι δυο", "Αφού μ' αρέσεις", "Ποτέ μου δεν περίμενα",  "Γυμνός μες στην Ελλάδα", "Μάλλον", "Γυναίκα ολοκαύτωμα", "Αττική Οδός", "Άντρες", "Σ' αγαπώ", "Σταυρώστε με", "Οι δικηγόροι", "Αύριο παντρεύομαι", "Ηλεκτροπληξία", "Αγόρι καλοκαιρινό", "Αφρικανός".

Επανήλθε στο χώρο της μουσικής στις 20 Ιουνίου του 2016, με το τραγούδι "Μη μου πεις το ζώδιό σου", για το οποίο πραγματοποίησε φωτογράφιση στο περιοδικό *Down Town*, ενώ το 2017 κυκλοφόρησε νέο τραγούδι με τίτλο "Το φυλαχτό μου". Έχει συνεργαστεί με μεγάλα ονόματα της ελληνικής δισκογραφίας όπως ο Γιάννης Πάριος, η Λίτσα Διαμάντη, η Άντζελα Δημητρίου, η Σαμπρίνα, ο Γιώργος Αλκαίος, η Άντζυ Σαμίου κ.ά.

## Πολιτική
Η Σαρρή έχει ασχοληθεί στο παρελθόν με την πολιτική, ούσα υποψήφια με τον Λαϊκό Ορθόδοξο Συναγερμό στην εκλογική περιφέρεια Β΄ Αθηνών στις εκλογές του 2007, ενώ πρόσφατα δήλωσε πως το κεφάλαιο αυτό δεν έχει, ακόμη, λήξει γι' αυτή.

## Τηλεόραση
Η Σαρρή παρουσίασε εκπομπή τελεμάρκετινγκ για κοσμήματα στο Extra Channel. Το 2020 συμμετείχε στην τηλεοπτική εκπομπή *[[Just the 2 Of Us (Ελλάδα)|Just the two of us]]* στο Open TV. Το 1997 εμφανίστηκε ως guest στο 23ο επεισόδιο της σειράς Ο κακός βεζύρης στο Mega Channel.

## Παραπομπές


Κατηγορία:Λαϊκοί τραγουδιστές
Κατηγορία:Ελληνίδες τραγουδίστριες
Κατηγορία:Έλληνες πολιτευτές
Mercedes-Benz W166

Η **Mercedes-Benz W166** ήταν μεσαίο πολυτελές τετρακίνητο SUV αυτοκίνητο, που κατασκευάστηκε από τη γερμανική αυτοκινητοβιομηχανία Mercedes-Benz από τις 20 Ιουλίου 2011 έως τον Οκτώβριο του 2018. Το μοντέλο παραγόταν κυρίως στις ΗΠΑ, όπου και κυκλοφόρησε πρώτα, ενώ στις αγορές της Ευρώπης παρουσιάστηκε και κυκλοφόρησε στις 19 Νοεμβρίου 2011. Αντικατέστησε την επιτυχημένη σειρά W164 και συνέχισε την μεγάλη εμπορική επιτυχία της. Αρχικά, η W166 διατήρησε την ονομασία *M-Class* των προκατόχων W163 και W164, και κυκλοφόρησε ως η τρίτη γενιά της M-Class.

Τον Απρίλιο του 2015, η W166 υπέστη αισθητική ανανέωση και τότε μετονομάστηκε σε *Mercedes-Benz GLE-Class*, που παρουσιάστηκε τον Αύγουστο του 2015, στα πλαίσια της τότε εισαγωγής της νέας ονοματολογίας όλων των SUV της Mercedes-Benz. Το στάνταρ όνομα για όλα τα SUV, κάθε κατηγορίας μεγέθους, είναι GL και, για την ακρίβεια, το G σημαίνει Geländewagen, δηλαδή εκτός δρόμου αυτοκίνητο, και το L είναι ενδιάμεσο συνδετήριο γράμμα με το τελικό, ενώ το τελικό γράμμα συμβολίζει την αντιστοιχία μεγέθους με τα σεντάν της εταιρείας. Ειδικότερα στην GLE-Class, το τελικό E υποδηλώνει ότι είναι το SUV αντίστοιχου μεγέθους με την E-Class.

Η παραγωγή της W166 έληξε τον Οκτώβριο του 2018, ενώ μέσα στον ίδιο μήνα παρουσιάστηκε στο Σαλόνι Αυτοκινήτου του Παρισιού και επίσης τον ίδιο μήνα μπήκε στη μαζική παραγωγή ο διάδοχός του, η Mercedes-Benz V167. Ωστόσο, στις Ηνωμένες Πολιτείες και σε αρκετές ακόμα χώρες διεθνώς, τα τελευταία αντίτυπα της W166 πωλήθηκαν ως μοντέλα της σεζόν (model year, έτος μοντέλου) του 2019. Αντιθέτως, η διάδοχος V167 παρουσιάστηκε σταδιακά μέσα στο 2019 και ως μοντέλο της σεζόν του 2020.

## Συγγενικά μοντέλα
thumb|left|Ο πίνακας οργάνων μιας Mercedes-Benz W166 ML 350 BlueTEC 4MATIC του 2011

Όπως συνέβη και με την προκάτοχο W164, η W166 βασίστηκε σε αυτοφερόμενο πλαίσιο, δηλαδή ενιαίο δομικό σύνολο. Επίσης, μοιραζόταν το σασί και τα τεχνολογικά στοιχεία με το ακόμα μεγαλύτερο SUV Mercedes GL-Class X166, το οποίο βασίστηκε σε μια μακρύτερη εκδοχή της πλατφόρμας W166 και έχει 7-θέσιο σαλόνι, ενώ η W166 έχει 5-θέσιο σαλόνι.

Επίσης, με την ανανέωση και μετονομασία της τον Αύγουστο του 2015 προστέθηκε και μια coupé εκδοχή αμαξώματος της GLE-Class, που ονομάστηκε Mercedes-Benz GLE-Class Coupe, υπό τον κωδικό C292. Η παρουσίασή της έγινε τον Ιούλιο του 2015, ταυτόχρονα με την νέα τότε GLE-Class. Μοιράστηκε την πλατφόρμα, τα μηχανικά μέρη και το σαλόνι με την W166, ενώ και η σχεδίασή της θυμίζει την W166, πλην όμως το προφίλ της C292 συνδυάζει στοιχεία από SUV και coupé.

## Παραπομπές


## Βιβλιογραφία
* Johannes Winterhagen: Die neue M-Klasse von Mercedes-Benz. In: ATZextra. Nr. 10, Springer Automotive Media, 2011, ISSN 2195-1454.
* Schlegelmilch, Rainer W.; Lehbrink, Hartmut; von Osterroth, Jochen (2013). Mercedes (revised ed.). Königswinter, Germany: Ullmann Publishing. ISBN 9783848002672.

## Εξωτερικοί σύνδεσμοι

* Η επίσημη ιστοσελίδα της Mercedes-Benz Ελλάς για την GLE W166 SUV
* Η επίσημη ιστοσελίδα της Mercedes-Benz Ελλάς για την GLE W166 Coupé

W166
Κατηγορία:Αυτοκίνητα SUV
Κατηγορία:Γερμανικά αυτοκίνητα
Κατηγορία:Αυτοκίνητα πολυτελείας
Ινδίες (αποσαφήνιση)

Ο όρος **Ινδίες**, κατά πολύ αποδυναμωμένος σήμερα, είχε κατά καιρούς και στις διάφορες γλώσσες ποικίλο περιεχόμενο με όχι πολύ σαφείς οριοθετήσεις. 

Έτσι οι **Ινδίες** μπορεί να αναφέρονται:

* στην Ινδική υποήπειρο, στην οποία περιλαμβάνονται σήμερα τα κράτη της Ινδίας, Πακιστάν, Νεπάλ, Μπουτάν, Μπανγλαντές και Σρι Λάνκα (Κεϋλάνης). Ως προς την ελληνική ονομασία, το εγκυκλοπαιδικό λεξικό Ελευθερουδάκη (προπολεμική έκδοση) επιγράφει το σχετικό λήμμα Ινδίαι ή Ινδία, το δε λεξικό του Δημητράκου (περί το 1950) στο λήμμα Ινδικός χρησιμοποιεί επανειλημμένα τον όρο Ινδίαι. Γεγονός είναι ότι ο όρος χρησιμοποιείται ακόμη και σήμερα στα Ελληνικά για την δημοκρατία της Ινδίας. – Σε μια ευρύτερη χρήση του όρου, αναφερόταν αυτός σε όλες τις νοτίως των Ιμαλαΐων και Κίνας χώρες της Ασίας, περιλαμβανομένων συνεπώς και της Μυανμάρ (Βιρμανίας), Ταϋλάνδης, Καμπότζης, Λάος, Μαλαισίας και ενδεχομένως του Βιετνάμ, των χωρών δηλαδή που ήταν γνωστές με το χαρακτηριστικό όνομα Ινδοκίνα. 

* στην Αμερική. Το σύγγραμμα του Βαρθολομαίου ντε λας Κάζας «Brevisima relaciòn de la destrucciòn de las Indias» (Σύντομη ανασκόπηση της καταστροφής των Ινδιών, 1542) αναφέρεται αποκλειστικά στην Αμερική, ενώ τα επεισόδια της όπερας του Rameau «Les Indes galantes» (ΟΙ ερωτόληπτες Ινδίες - 1736) διαδραματίζονται τόσο σε χώρες της Ασίας όσο και της Αμερικής, βορείου και νοτίου. Ομοίως, στο μυθιστόρημα του Ιουλίου Βερν «Les Indes noires» (Οι μέλαινες Ινδίες – 1877), ο όρος χρησιμοποιείται τόσο για χώρες της Ασίας όσο και της Αμερικής. 
thumb|300px| Χάρτης του 1697

* στα νησιά του Μαλαϊκού αρχιπελάγους με τον όρο Ανατολικές Ινδίες. Ως **Ανατολικές Ινδίες** ή **Ινδίες** χαρακτηρίζονταν από τους Ευρωπαίους μετά τον 16ο αιώνα οι περιοχές της νότιας και νοτιοανατολικής Ασίας, τα νησιά της Ωκεανίας και οι Φιλιππίνες.

* στις χώρες της Καραϊβικής με τον όρο Δυτικές Ινδίες. 

Η ονομασία Ινδίες για χώρες της αμερικανικής ηπείρου προήλθε από το γεγονός ότι ο Κολόμβος πίστευε πάντοτε ότι έφθασε στην Ασία. Να σημειωθεί ότι στις γλώσσες των αποικιοκρατικών δυνάμεων, η ονομασία των κατοίκων της Ινδικής χερσονήσου και των γηγενών της Αμερικής είναι η ίδια (Indios, Indians).

## Παραπομπές
Δυναστεία των Κατζάρων

Ως **Δυναστεία των Κατζάρων** (περσικά: سلسله قاجار Selsele-ye Qazar, αζερικά: قاجارلار Qacarlar) αναφέρεται η τουρκικής καταγωγής βασιλική δυναστεία που κυβέρνησε την περσική αυτοκρατορία από το 1794 έως το 1925.

Το κράτος που κυβερνήθηκε από τη δυναστεία ήταν επίσημα γνωστό ως *Θείο Κράτος του Ιράν* (Περσικά: دولت علیه ایران Dowlat-e Elliye ye Iran). Οι Κατζάροι ανέλαβαν τον πλήρη έλεγχο της αυτοκρατορίας το 1794, με την καθαίρεση του Αλί Χαν, του τελευταίου της δυναστείας Ζαντ. Επεβαλε την ιρανική κυριαρχία σε μεγάλα τμήματα του Καυκάσου και της Κεντρικής Ασίας. Το 1796, ο Μοχάμαντ Χαν Κατζάρ κατέλαβε τη Μασχάντ, θέτοντας τέλος στη δυναστεία των Αφσαριδών και στέφθηκε επίσημα σάχης μετά την τιμωρητική εκστρατεία του εναντίον των γεωργιανών επαρχιών του Ιράν.

Στην περιοχή του Καυκάσου, η Δυναστεία των Κατζάρων έχασε αμετάκλητα πολλές από τις περιοχές της αυτοκρατορίας από τη ρωσική αυτοκρατορία κατά τη διάρκεια του 19ου αιώνα.

## Σάχηδες της δυναστείας 1794–1925

## Γενεαλογία των Κατζάρ σαχών τού Ιράν

## Παραπομπές σημειώσεις



## Πηγές

* 
* 
* 
* 
* 
* 
* Gvosdev, Nikolas K.: *Imperial policies and perspectives towards Georgia: 1760–1819*, Macmillan, Basingstoke 2000, ISBN 0-312-22990-9
* Lang, David M.: *The last years of the Georgian Monarchy: 1658–1832*, Columbia University Press, New York 1957
* 

## Εξωτερικοί σύνδεσμοι

* The Qajar (Kadjar) Pages
* The International Qajar Studies Association
* Dar ol-Qajar
* Qajar Family Website
* Royal Ark-Qajar Website by Christopher Buyers
* Royal Ark-Qajar Website by Christopher Buyers
* Some Photos of Qajar Family Members
* Women's Worlds in Qajar Iran Digital Archive by Harvard University

Κατηγορία:Ιστορία της Περσίας

Κιμ
Δημήτριος Β. Χατζόπουλος

Ο **Δημήτριος Χατζόπουλος** (1880 - 30 Ιανουαρίου 1969), του Βασιλείου, ήταν Έλληνας βιομήχανος και πολιτικός. Υπηρέτησε ως βουλευτής και ως γερουσιαστής.

## Βιογραφία
Γεννήθηκε το 1880 και πολέμησε στη διάρκεια του Μακεδονικού Αγώνα.
Καταγόταν από τη Δυτική Μακεδονία και εξελέγη βουλευτής Γρεβενών στις εκλογές του 1923 και ξανά βουλευτής Θεσσαλονίκης το 1952 με τον Ελληνικό Συναγερμό.
Από το 1929 ως το 1935 ήταν γερουσιαστής Κοζάνης.

Υπηρέτησε επίσης ως δημοτικός σύμβουλος Θεσσαλονίκης, πρόεδρος του Δ.Σ. της Ανωτάτης Βιομηχανικής Σχολής Θεσσαλονίκης και πρόεδρος του Συνδέσμου Βιομηχάνων Μακεδονίας-Θράκης.

Πέθανε στις 30 Ιανουαρίου 1969.

## Παραπομπές


Κατηγορία:Βουλευτές Θεσσαλονίκης
Κατηγορία:Έλληνες βιομήχανοι
Κατηγορία:Βουλευτές Γρεβενών
Κατηγορία:Έλληνες γερουσιαστές
Κατηγορία:Βουλευτές εκλεγμένοι με τον Ελληνικό Συναγερμό
Ρομπέρτο Φέρι

Ο **Ρομπέρτο Φέρι** (ιταλ.:*Roberto Ferri*) είναι Ιταλός ζωγράφος, γεννήθηκε το 1978 στον Τάραντα της Ιταλίας και είναι επηρεασμένος κυρίως από τα «ρεύματα» της αναγέννησης, του ρομαντισμού, του μπαρόκ, του συμβολισμού και του ακαδημαϊσμού.

## Βιογραφία

Το 1996 αποφοίτησε από την σχολή καλών τεχνών "Lisippo" (Λύσιππος) της Τάραντα και το 1999 μετακόμισε στην Ρώμη, όπου και άρχισε να μαθαίνει τις τεχνικές τις κλασσικής περιόδου, του 16ου μέχρι και του 19ου αιώνα και κυρίως τις τεχνικές του Καραβάτζιο και άλλων ζωγράφων όπως ο Ζακ-Λουί Νταβίντ, ο Ζαν Ωγκύστ Ντομινίκ Ενγκρ, ο Αν-Λουί Ζιροντέ-Τριοζόν, ο Τεοντόρ Ζερικώ, ο Σαρλ Γκλαιρ, ο Ουιλιάμ-Αντόλφ Μπουγκερώ και άλλους. Το 2006 αποφοίτησε από την ακαδημία καλών τεχνών της Ρώμης με άριστα, εκεί τα πρώτα τρία χρόνια στο εργαστήριο της σκηνογραφίας διδάχθηκε από τον Γκαετάνο Καστέλλι (Gaetano Castelli) και τον τελευταίο χρόνο από τον Φραντσέσκο Ζίτο (Francesco Zito).

## Εκθέσεις
* 28 Μαρτίου 2014, έκθεση στο ατελιέ του Μαρτσέλο Τομάζι (Φλωρεντία), διοργανώθηκε από την Etra Events.
* 7 Μαΐου 2013,  έκθεση "ROBERTO FERRI Noli Foras Ire e la presentazione della Via Crucis per la Cattedrale di Noto" στο Παλάτσο ντέλε Εσποζιτσιόνι (Ρώμη), με την εποπτεία των Φραντσέσκο Μπουρανέλι, Βιτόριο Ζγκάρμπι καί Κλαούντιο Στρινάτι.
* Αύγουστος 2011, έκθεση για την "54ή έκθεση Μπιενάλε της Βενετίας "στο Μουσέο Ντάρτε Σάκρα (Σαλέμι), με την επιμέλεια του Βιτόριο Ζγκάρμπι.
* 2009, στο Ιταλικό Μορφωτικό Ινστιτούτο του Λονδίνου κάνει την έκθεση "ROBERTO FERRI – BEYOND THE SENSES/ OLTRE I SENSI".
* Ιούλιος 2009, μαζί με την έκθεση «GIOTTO E IL TRECENTO" παρουσιάζει την έκθεση "ROBERTO FERRI – BEYOND THE SENSES/ OLTRE I SENSI" στο Εθνικό Μνημείο του Βίκτωρα Εμμανουήλ Β' (Ρώμη).
* 2007, στο παλάτσο ντέι πριόρι (Βιτέρμπο) κάνει την έκθεση "Tuscia Opera Festival".
* 2006, έκθεση σχεδίων στο Σαν Αντόνιο (Τέξας) στο Anarte Gallery. Μερικά έργα εκτειθόνταν στο παλάτσο βετσίο (Φλωρεντία) για το Φεστιβάλ της Τοσκάνης.
* 2004, στην γκαλερί “Il Labirinto" (Ρώμη) κάνει την έκθεση “Roberto Ferri e la Luce del corpo”.
* Ιούλιος 2003, στην γκαλερί "Luigi Montanarini" κάνει την έκθεση “Roberto Ferri e il sogno del Parnaso” και μετά στην γκαλερί “Il Labirinto" (Ρώμη).

## Παραγγελίες
* 14 πίνακες με θέμα "τα πάθη του χριστού" για τον καθεδρικό ναό του Νότο στις Συρακούσες.
* Πίνακας του Ιωάννη του βαπτιστή για τον καθεδρικό ναό του Μοτελπουλσιάνο, στην επαρχία της Σιένα.
* Έργα του βρίσκονται σε πολλές ιδιωτικές συλλογές στο Λονδίνο, το Παρίσι, τη Μαδρίτη, τη Βαρκελώνη, το Μαϊάμι, τον Καναδά, τη Νέα Υόρκη, το Σαν Αντόνιο, το Κατάρ, τη Ρώμη, το Μιλάνο, τη Μάλτα, το Δουβλίνο, τη Βοστώνη, και το Κάστρο της Μενέρβ στην Προβηγκία.

## Πηγές
* http://www.robertoferri.net/bio.html 
* http://www.treccani.it/enciclopedia/roberto-ferri_(Lessico_del_XXI_Secolo)/

Κατηγορία:Ιταλοί ζωγράφοι του 20ού αιώνα
Νόρμαν Τόρογκ

Ο **Νόρμαν Τόρογκ** (αγγλ.:*Norman Rae Taurog*, 23 Φεβρουαρίου 1899 - 7 Απριλίου 1981) ήταν Αμερικανός σκηνοθέτης και σεναριογράφος βραβευμένος με Όσκαρ Σκηνοθεσίας για την ταινία *Skippy* του 1931. Είναι μέχρι και σήμερα ο σκηνοθέτης που κέρδισε ποτέ το εν λόγω βραβείο σε μικρότερη ηλικία. Ο Τόρογκ γύρισε 180 ταινίες με σημαντικότερες τις: *Νανούρισμα (A Bedtime Story, 1933)*, *Οι περιπέτειες του Τομ Σώγιερ (The Adventures of Tom Sawyer, 1938)*, *[[Αδέσποτα νιάτα]] (Boys Town, 1938)* για το οποίο προτάθηκε για Όσκαρ Σκηνοθεσίας, *Ο νεαρός Τομ Έντισον (Young Tom Edison)* και *Τα συνεταιράκια (Pardners, 1956)*.

Σκηνοθέτησε μερικούς από τους σημαντικότερους ηθοποιούς του εικοστού αιώνα όπως τον Σπένσερ Τρέισι, τον Μίκι Ρούνεϊ, την Τζούντι Γκάρλαντ, τον Φρεντ Ασταίρ, τον Τζιν Κέλι, την Ντέμπορα Κερ, τον Ντιν Μάρτιν και τον Τζέρι Λιούις. Σκηνοθέτησε επίσης τον Έλβις Πρίσλεϊ σε εννιά ταινίες. Για την προσφορά του στην 7η τέχνη ο Τόρογκ έχει το δικό του αστέρι στη Λεωφόρο της Δόξας του Χόλιγουντ.

## Παραπομπές


## Εξωτερικοί σύνδεσμοι
* Νόρμαν Τόρογκ, σελίδα στον ιστότοπο Cine.gr .
* Νόρμαν Τόρογκ, σελίδα στον ιστότοπο της Internet Movie Database .

Κατηγορία:Αμερικανοί σκηνοθέτες
Κατηγορία:Βραβευμένοι με Όσκαρ Καλύτερης Σκηνοθεσίας
Γεώργιος Ρωμανός

Ο **Γεώργιος Ρωμανός** (1908 - 30 Ιανουαρίου 1996) του Αριστείδη ήταν Έλληνας δικηγόρος και πολιτικός, ο οποίος υπηρέτησε ως βουλευτής και ως υφυπουργός.

## Βιογραφία
Γεννήθηκε το 1908 και εργάστηκε ως δικηγόρος στην Αθήνα.

Ο Ρωμανός ανέπτυξε αντιστασιακή δράση με τον ΕΔΕΣ και έδρασε στην Ήπειρο το 1943.

Παντρεύτηκε τη δημοσιογράφο Φωφώ Βασιλακάκη, η οποία απεβίωσε το 2002.

Εξελέγη βουλευτής Κέας το 1952 με τον Ελληνικό Συναγερμό.

Στην κυβέρνηση Παπάγου ήταν Υφυπουργός αποκαταστάσεως σεισμοπλήκτων Νήσων παρά τω Υπουργείω Συντονισμού από τις 11 Απριλίου 1954 ως την παραίτησή του, στις 16 Νοεμβρίου 1954. 

Απεβίωσε στις 30 Ιανουαρίου 1996 σε ηλικία 88 ετών.

Έγραψε ημερολόγιο με τίτλο "Μια αθηναϊκή βεγγέρα του 1944", όπου αποτύπωσε τις αναμνήσεις του από την αντάρτικη δράση του στα 1943-44.

## Παραπομπές


Κατηγορία:Βουλευτές Κέας
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Έλληνες υφυπουργοί Συντονισμού
Πλανήτης Χ

Με την ονομασία **Πλανήτης Χ** αναφέρεται υποθετικός πλανήτης του ηλιακού συστήματος πέρα από τον Ποσειδώνα. Μετά την ανακάλυψη του Ποσειδώνα το 1846, ήταν ευρέως διαδεδομένη η υπόθεση ότι μπορεί να υπάρχει και κάποιος πλανήτης πέρα από την τροχιά του Ποσειδώνα. Η έρευνα ξεκίνησε στα μέσα στου 19ου αιώνα και κορυφώθηκε στις αρχές του 20ού με την αναζήτηση του Πέρσιβαλ Λόουελ για τον Πλανήτη Χ. Ο Λόουελ πρότεινε ότι την υπόθεση του πλανήτη Χ για να εξηγήσει τις φαινομενικές αποκλίσεις των τροχιών των γιγάντων πάγου, και συγκεκριμένα του Ουρανού και του Ποσειδώνα, θεωρώντας ότι η βαρυτική έλξη από ένα μεγάλο ένατο πλανήτη μπορούσε να διαταράξει τον Ουρανό αρκετά ώστε να εξηγήσει τις αποκλίσεις. 

Η ανακάλυψη του Πλούτωνα από τον Κλάιντ Τόμπω το 1930 φάνηκε ότι επαλήθευσε την υπόθεση του Λόουελ και ο Πλούτωνας ονομάστηκε επισήμως ο ένατος πλανήτης. Το 1978 όμως ο Πλούτωνας βρέθηκε ότι ήταν πολύ μικρός για να μπορεί να επηρεάσει βαρυτικά τους αέριους γίγαντες, με αποτέλεσμα να ξεκινήσει μια σύντομη έρευνα για ένα δέκατο πλανήτη. Η έρευνα εγκαταλήφθηκε στις αρχές της δεκαετίας του 1990, όταν η μελέτη του Ποσειδώνα από τη συσκευή Voyager 2 έδειξε ότι οι ανωμαλίες στην τροχιά του Ουρανού οφείλονταν σε ελαφρά υπερεκτίμηση της μάζας του Ποσειδώνα. Ακολούθως, από το 1992 και μετά, η ανακάλυψη πολλών παγωμένων σωμάτων με τροχιά παρόμοια ή μεγαλύτερη από αυτή του Πλούτωνα οδήγησε σε διαμάχη για τη θέση του Πλούτωνα ως πλανήτη ή αν θα πρέπει να ταξινομηθούν ξεχωριστά, όπως οι αστεροειδείς. Το 2006, η Διεθνής Αστρονομική Ένωση ανακατέταξε τον Πλούτωνα και τα μεγαλύτερα από αυτά τα σώματα ως πλανήτες νάνους, με αποτέλεσμα ο Ποσειδώνας να είναι πάλι ο μακρύτερος από τον Ήλιο πλανήτης του Ηλιακού Συστήματος.

Αν και η αστρονομική κοινότητα συμφωνεί σε μεγάλο βαθμό ότι ο Πλανήτης Χ, όπως είχε αρχικά οραματιστεί, δεν υπάρχει, έχει αναβιώσει από μερικούς αστρονόμους η ιδέα ότι υπάρχει ένας πλανήτης που δεν έχει ανακαλυφθεί ακόμα για να επεξηγηθούν άλλες ανωμαλίες που παρατηρούνται στο εξωτερικό ηλιακό σύστημα. Όσον αφορά τον Μάρτιο του 2014, οι παρατηρήσεις από το διαστημικό τηλεσκόπιο υπερύθρων WISE έχουν αποκλείσει την πιθανότητα ύπαρξης ενός πλανήτη στο μέγεθος του Κρόνου μέχρι τις 10.000 ΑΜ και στο μέγεθος του Δία ή μεγαλύτερου μέχρι τις 26.000 ΑΜ. Παρατηρήσεις στις ομοιότητες τροχιές ακραίων μεταποσειδώνιων αντικειμένων οδήγησαν στην υπόθεση ότι μπορεί να υπάρχει μια υπεργαία με μάζα 2 με 15 φορές η γήινη σε απόσταση ανάμεσα στις 200 και στις 1.500 ΑΜ, με τροχιά με μεγάλη εκκεντρότητα και κλίση στην εκλειπτική. Το υποθετικό αυτό αντικείμενο έχει γίνει γνωστό ως Πλανήτης Εννέα.

## Παραπομπές


κατηγορία:Μεταποσειδώνια αντικείμενα
κατηγορία:Υποθετικά αντικείμενα Ηλιακού Συστήματος‎
Αθηναϊκός τρούλος

thumb|Ο αθηναϊκός τρούλος του ναού Αγίων Ασωμάτων Θησείου
Ο **αθηναϊκός τρούλος** είναι χαρακτηριστικό στοιχείο της ναοδομίας της βυζαντινής περιόδου στην περιοχή της Αθήνας. 

## Περιγραφή
Ο λεγόμενος αθηναϊκός τρούλος αποτελεί ένα κομψό αρχιτεκτονικό στοιχείο, είναι οκτάπλευρος και σκεπάζεται με κόκκινα κεραμίδια βυζαντινού τύπου. Οι οκτώ πλευρές του απολήγουν σε ημικύκλια που, συνήθως, τονίζονται με μαρμάρινα γείσα με οκτώ μονόλοβα παράθυρα και με λευκούς λίθινους κιονίσκους στις ακμές του και αυτοί καταλήγουν σε κιονόκρανο, όπου στηρίζονται μαρμάρινα τόξα.Στο σημείο γένεσης των μαρμάρινων γείσων υπάρχει λίθινη υδρορρόη.

Αυτή η μορφή τρούλου εμφανίστηκε για πρώτη φορά το 961 στο ναό της Θεοτόκου στη Μονή Οσίου Λουκά στη Φωκίδα και στη συνέχεια διαδόθηκε σε άλλα σημεία της Ελλάδας. Στην Αθήνα χρησιμοποιήθηκε σε αρκετούς ναούς της εποχής και σε αυτό οφείλεται η ονομασία του. Μερικοί βυζαντινοί ναοί που σώζονται στην Αθήνα και φέρουν αυτόν τον τύπο τρούλου είναι ο οι Άγιοι Ασώματοι Θησείου, οι Άγιοι Θεόδωροι Κλαυθμώνος, οι Άγιοι Απόστολοι Σολάκη και η Παναγία Γοργοεπήκοος στην πλατεία Μητροπόλεως.

## Παραπομπές


## Πηγές
Εθνικό Ίδρυμα Ερευνών / Ινστιτούτο Βυζαντινών Ερευνών: Αθηναϊκός τρούλος,Βυζαντινά Μνημεία Αττικής

Κατηγορία:Ναοδομία
Κατηγορία:Βυζαντινή αρχιτεκτονική στην Ελλάδα
Εδουάρδος Συρέ

Ο **Εδουάρδος Συρέ** (Στρασβούργο 21 Ιανουαρίου 1841 – Παρίσι 7 Απριλίου 1929) ήταν Γάλλος φιλόσοφος, ποιητής, θεατρικός συγγραφέας, μυθιστοριογράφος, μουσικοκριτικός και εκδότης Γαλλικής λογοτεχνίας.

## Βιογραφικό
Γεννήθηκε στο Στρασβούργο. Ο πατέρας του, Ζαν Φρεντερίκ Συρέ (1810-1855), ήταν ιατρός και πέθανε όταν ο Εδουάρδος ήταν μόλις 14 ετών. Ο Συρέ μάθαινε γαλλικά και γερμανικά και μιλούσε τις δυο αυτές γλώσσες το ίδιο καλά. Κατά τη διάρκεια των σχολικών του χρόνων, ο Συρέ επηρεάστηκε τόσο από τη γαλλική όσο και από τη γερμανική κουλτούρα. Μετά το Γυμνάσιο σπούδασε Νομικά στο Πανεπιστήμιο του Στρασβούργου, όμως ποτέ του δεν εργάστηκε ως δικηγόρος. Συγκαταλεγόταν ανάμεσα στους τρεις σημαντικούς επιστήμονες της εποχής του και ήταν φίλος με τους Ρίχαρντ Βάγκνερ, Μαργαρίτα Αλμπάνα Μηνιάτη και Ρούντολφ Στάινερ. Τα ενδιαφέροντα και οι μελέτες του Συρέ βασίζονταν στο ότι γνώριζε πολύ καλά τη γερμανική λογοτεχνία. Το μελόδραμα Τριστάνος και Ιζόλδη του Βάγκνερ τον εντυπωσίασε τόσο πολύ που, μόλις διάβασε γι' αυτό, θέλησε να γνωρίσει από κοντά αυτόν τον μεγάλο Γερμανό συνθέτη και να πάρει όσες μπορούσε περισσότερες πληροφορίες για τη ζωή και το έργο του. Στη Γαλλία εξέδωσε το 1ο βιβλίο του *Ιστορία του Ληντ* και λίγο καιρό αργότερα το δοκίμιο *Ο Βάγκνερ και το Μουσικό Δράμα*. Το φθινόπωρο του 1870 ξέσπασε ο Γαλλοπρωσικός πόλεμος, ο οποίος κατέστησε τις γερμανικές τέχνες απεχθείς για πολλούς Γάλλους και αυτό ίσως να σήμαινε πως ο Συρέ δεν περιλαμβανόταν σε αυτή την κατηγορία. Σ' ένα ταξίδι του στην Ιταλία γνώρισε την Ελληνίδα Μαργαρίτα Αλμπάνα Μηνιάτη, η οποία έγινε η μούσα του και λίγο αργότερα την νυμφεύθηκε.

## Παραπομπές


## Εξωτερικοί σύνδεσμοι
* 

Κατηγορία:Γάλλοι φιλόσοφοι
Κατηγορία:Γάλλοι ποιητές
Κατηγορία:Γάλλοι θεατρικοί συγγραφείς
Κατηγορία:Θεοσοφιστές
Βουλευτικές εκλογές 2013 στη Γουινέα

Στη **[[Γουινέα]]** διεξήχθησαν **βουλευτικές εκλογές**, έπειτα από πολλές αναβολές, στις 28 Σεπτεμβρίου 2013. Τα επίσημα αποτελέσματα ανακοινώθηκαν στις 18 Οκτωβρίου 2013. Το κόμμα του προέδρου Αλφά Κοντέ Συναγερμός του Λαού της Γουινέας (RPG) κέρδισε την πλειοψηφία των εδρών στην Εθνοσυνέλευση, με 53 επί συνόλου 114. Συνεπώς δεν κατέστη ικανό να αποκτήσει την απόλυτη πλειοψηφία παρότι οι σύμμαχοί του κέρδισαν επιπρόσθετα 7 έδρες. Τα κόμματα της αντιπολίτευσης έλαβαν 53 έδρες και οι ηγέτες τους κατήγγειλαν νοθεία.

## Αποτελέσματα

## Παραπομπές


2013
Γουινεα
Γκλόρια Γκράχαμ

Η **Γκλόρια Γκράχαμ** (αγγλικά: Gloria Grahame, 28 Νοεμβρίου 1923 - 5 Οκτωβρίου 1981) ήταν Αμερικανίδα ηθοποιός του θεάτρου, της τηλεόρασης και του κινηματογράφου, βραβευμένη με Όσκαρ Β΄ Γυναικείου Ρόλου για την ταινία *[[Η Ωραία και το Κτήνος]] (The Bad and the Beautiful, 1952)*.

## Καριέρα

Η Γκράχαμ ξεκίνησε την καριέρα της στο θέατρο και το 1944 έκανε την πρώτη της ταινία για την Metro-Goldwyn-Mayer. Παρά την επιτυχημένη της εμφάνιση στην ταινία του Φρανκ Κάπρα *[[Μια Υπέροχη Ζωή]] (It's a Wonderful Life)* το 1946, τα στελέχη της Metro-Goldwyn-Mayer δεν πίστευαν ότι είχε τη δυνατότητα να κάνει επιτυχία και πούλησαν το συμβόλαιό της στην RKO Pictures. Από εκεί και ύστερα η Γκράχαμ συμμετείχε ως επί το πλείστον σε Φιλμ νουάρ και έλαβε την πρώτη της υποψηφιότητα για Όσκαρ Β΄ Γυναικείου Ρόλου για την ερμηνεία της στην ταινία του Έντουαρντ Ντμίτρικ *[[Διασταυρούμενα πυρά]] (Crossfire)*, βραβείο το οποίο κέρδισε τελικά 5 χρόνια αργότερα. Έγινε αστέρι πρώτου μεγέθους με τις ερμηνείες της στις ταινίες: *Διψασμένος για ηδονή (In a Lonely Place, 1950)*, *[[Το Όγδοο Θαύμα]] (The Greatest Show on Earth, 1952)*, *[[Πύρινος εφιάλτης]] (Sudden Fear, 1952)*, *Το ανθρώπινο κτήνος (Human Desire)*, *[[Η μεγάλη κάψα]] (The Big Heat, 1953)* και *Οκλαχόμα (Oklahoma, 1955)*, αλλά η καριέρα της άρχισε έπειτα να φθίνει.

Επέστρεψε στο σανίδι, αλλά συνέχισε να εμφανίζεται σε κινηματογράφο και τηλεόραση κυρίως σε δευτερεύοντες ρόλους. Το 1974 της διεγνώσθη καρκίνος του μαστού, αλλά σε λιγότερο από έναν χρόνο και με την κατάλληλη θεραπεία έγινε καλά και επέστρεψε στο θέατρο. Έξι χρόνια αργότερα όμως, ο καρκίνος υποτροπίασε, αλλά η ίδια αρνήθηκε να υποβληθεί σε θεραπεία και να δεχτεί τη διάγνωση. Επέλεξε να συνεχίζει να δουλεύει και ταξίδεψε τότε μέχρι την Αγγλία για να εμφανιστεί σε ένα θεατρικό έργο. Ως αποτέλεσμα, η υγεία της χειροτέρεψε ραγδαία. Υπέστη περιτονίτιδα αφού υποβλήθηκε σε θεραπεία που είχε ως σκοπό να της αφαιρέσει υγρό από την κοιλιακή χώρα τον Σεπτέμβριο του 1981. Τον Οκτώβριο του 1981 επέστρεψε στη Νέα Υόρκη όπου και απεβίωσε.

Υπήρξε παντρεμένη τέσσερις φορές και απέκτησε τέσσερα παιδιά. Δεύτερός της σύζυγος ήταν ο σκηνοθέτης Νίκολας Ρέι με τον οποίο υπήρξε παντρεμένη από το 1948 ως και το 1952.

Για την προσφορά της στην 7η τέχνη η Γκράχαμ έχει το δικό της αστέρι στη Λεωφόρο της Δόξας του Χόλιγουντ, στον αριθμό 6500.

## Φιλμογραφία

## Παραπομπές


## Πηγές

* 
* 

## Περαιτέρω ανάγνωση
* Peter Turner. *Film Stars Don't Die in Liverpool* (New York: Grove Press, 1987; Picador Reprint, 2017) 

## Εξωτερικοί σύνδεσμοι

* 
* 
* Η Γκλόρια Γκράχαμ στην TCM Movie Database
* In Loving Memory Of Gloria Grahame
* Gloria Grahame at Film Reference
*  – Article by Donald Chase
* Gloria Grahame at Virtual History
* 
* Γκλόρια Γκράχαμ, σελίδα στον ιστότοπο Cine.gr .

Κατηγορία:Βραβευμένες με Όσκαρ Β' Γυναικείου Ρόλου
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Ρωσοπερσικός Πόλεμος (1826-1828)

Ο **ρωσοπερσικός πόλεμος του 1826-1828** ήταν η τελευταία μεγάλη στρατιωτική σύγκρουση μεταξύ της αυτοκρατορικής Ρωσίας και της περσικής αυτοκρατορίας.

Ο πόλεμος τελείωσε το 1828 μετά την κατάληψη της Ταμπρίζ από τους Ρώσους. Ο πόλεμος είχε ακόμα πιο καταστροφικά αποτελέσματα για την Περσία από τον πόλεμο του 1804-1813, και η συνακόλουθη συνθήκη του Τουρκμεντσάι την απογύμνωσε από τα τελευταία εναπομείναντα εδάφη στην περιοχή του Καυκάσου, η οποία περιελάμβανε τα εδάφη της σύγχρονης Αρμενίας, του νότιου υπόλοιπου του σύγχρονου Αζερμπαϊτζάν και την επαρχία Ιγντίρ στην Τουρκία. Με τις συνθήκες του Γκουλιστάν και του Τουρκμεντσάι η Δυναστεία των Κατζάρων της Περσικής Αυτοκρατορίας έχασε αμετάκλητα όλα τα εδάφη της στην περιοχή του Καυκάσου από τη Ρωσία, τα οποία εκτείνονταν άλλοτε στο μεγαλύτερο τμήμα της Υπερκαυκασίας και σε τμήμα του Βόρειου Καυκάσου.

## Περσοβρετανικές σχέσεις και σύγκρουση
Με την ήττα του στην προηγούμενη ευρείας κλίμακας στρατιωτική σύγκρουση, ο Σάχης κατανόησε ότι επίκειτο σχεδόν αναπόφευκτα και άλλη επίθεση από τους Ρώσους. Ταυτόχρονα η Μεγάλη Βρετανία διείδε ότι ο πόλεμος δεν μπορούσε να κερδηθεί για τους Πέρσες και χρησιμοποίησε το γεγονός για να ενισχύσει την εξωτερική πολιτική της και τις διασυνδέσεις της με την Περσία. Χρησιμοποιώντας αυτά τα νέα διπλωματικά κανάλια με τους Βρετανούς, η Περσία προχώρησε σε συνθήκη αμυντικής συμμαχίας το 1812. Στη συνθήκη προβλεπόταν ότι η Βρετανία θα προσέφερε αμυντική συμμαχία ενάντια σε οποιεσδήποτε περαιτέρω ρωσικές καταπατήσεις εδαφών. Περιείχε επίσης όρους, σύμφωνα με τους οποίους η Περσία θα παρείχε προστασία εναντίον οποιουδήποτε ευρωπαϊκού στρατού θα επιχειρούσε να εισβάλλει στην Ινδίας, όπου στάθμευε ένα μεγάλο τμήμα των βρετανικών στρατευμάτων. Σε αντάλλαγμα, η Βρετανία θα παρείχε στρατιωτική και οικονομική βοήθεια σε περίπτωση νέας ρωσικής επίθεσης, χωρίς ωστόσο πρακτική ωφέλεια στη συγκεκριμένη ρωσοπερσική σύγκρουση. 

Μετά τον θάνατο του τσάρου Αλεξάνδρου Α΄ και την επακόλουθη εξέγερση των Δεκεμβριστών, οι Πέρσες εισέβαλαν τον Ιούλιο υπό την αρχηγία του Αμπάς Μιρζά και κέρδισαν ορισμένες νίκες, αριθμητικά υπέρτεροι των δυνάμεων του στρατηγού Αλεξέι Γέρμολοφ, του οποίου οι εκκλήσεις για ενισχύσεις στην Αγία Πετρούπολη δεν εισακούστηκαν. Στις 12 Σεπτεμβρίου ο περσικός στρατός υπό την προσωπική διοίκηση του Αμπάς Μιρζά νικήθηκε στην Γκαντζά. Την άνοιξη του 1827 η ρωσική διοίκηση πέρασε στον στρατηγό Ιβάν Πασκέβιτς που κατέλαβε το Ερεβάν στο τέλος του Σεπτεμβρίου και διέσχισε τον ποταμό Αράς για να καταλάβει το Ταμπρίζ. Τον Νοέμβριο, ο Αμπάς Μιρζά υποχρεώθηκε σε συνθηκολόγηση.

## Παραπομπές - σημειώσεις


## Εξωτερικοί σύνδεσμοι
* 

Κατηγορία:Ρωσοπερσικοί πόλεμοι
Κατηγορία:Πόλεμοι της Ρωσίας
Κατηγορία:Πόλεμοι της περσικής αυτοκρατορίας
Κατηγορία:Εισβολές από τη Ρωσία
Γεώργιος Ιορδανίδης

Ο **Γεώργιος Ιορδανίδης** (27 Φεβρουαρίου 1902 - 20 Φεβρουαρίου 1977) ήταν Έλληνας στρατιωτικός και πολιτικός.

## Βιογραφικά στοιχεία
Γεννήθηκε στην Κωνσταντινούπολη το 1902 και σπούδασε στη Στρατιωτική Σχολή Ευελπίδων, στην Ανωτέρα Σχολή Πολέμου και στη συνέχεια σε στρατιωτικές σχολές στην Αυστρία και στη Γαλλία.

Ακολούθησε στρατιωτική σταδιοδρομία και μεταξύ άλλων ήταν επιτελής του Πρώτου Σώματος Στρατού (1946-49), Ανώτατος Στρατιωτικός διοικητής Ιονίων Νήσων και σύνδεσμος στο ΝΑΤΟ (1954-55). Μετά την αποστρατεία του, ασχολήθηκε με την πολιτική. Κατά την δικτατορία των Συνταγματαρχών αντιτάχθηκε σθεναρά, με αποτέλεσμα να υποστεί διώξεις και βασανιστήρια.
Εξελέγη βουλευτής Επικρατείας με την Ένωση Κέντρου - Νέες Δυνάμεις (μετέπειτα ΕΔΗΚ) το 1974. 

Απεβίωσε στο Λονδίνο έπειτα από εγχείρηση όγκου στην κοιλιά ενώ ήταν εν ενεργεία βουλευτής, στις 20 Φεβρουαρίου 1977 και στην έδρα του τον διαδέχθηκε ο Κωνσταντίνος Αλιβιζάτος. Η σορός του Ιορδανίδη μεταφέρθηκε από το Λονδίνο στην Ελλάδα, όπου ετέθη σε λαϊκό προσκύνημα και η κηδεία του έγινε από το Πρώτο Νεκροταφείο Αθηνών στις 23 Φεβρουαρίου 1977.

## Παραπομπές


## Εξωτερικοί σύνδεσμοι
*

Κατηγορία:Έλληνες στρατιωτικοί
Κατηγορία:Έλληνες βουλευτές επικρατείας
Κατηγορία:Βουλευτές εκλεγμένοι με την Ένωση Κέντρου - Νέες Δυνάμεις
Αλέξανδρος Λαδάς

Ο **Αλέξανδρος Λαδάς** (12 Μαΐου 1909 - 29 Ιανουαρίου 1969), του Περικλή, ήταν Έλληνας δικηγόρος και πολιτικός. Υπηρέτησε ως βουλευτής Κοζάνης.

## Βιογραφία
Γεννήθηκε στα Γρεβενά το 1909 και σπούδασε νομικά στο Πανεπιστήμιο των Αθηνών και στο Πανεπιστήμιο του Καίμπριτζ. 

Η κοινοβουλευτική του σταδιοδρομία ξεκίνησε με την εκλογή του ως βουλευτή Κοζάνης με το Λαϊκό Κόμμα στις εκλογές του 1936.

Εξελέγη ξανά βουλευτής με το Λαϊκό Κόμμα το 1946 και στη συνέχεια εντάχθηκε στην ΕΡΕ, με την οποία εξελέγη βουλευτής το 1956, 1958 και το 1961.

Πέθανε στις 29 Ιανουαρίου 1969 και κηδεύτηκε την επομένη από το Πρώτο Νεκροταφείο Αθηνών. Ήταν παντρεμένος με την Έλλη Λαδά.

## Παραπομπές


Κατηγορία:Βουλευτές Κοζάνης
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές εκλεγμένοι με την ΕΡΕ
Βασίλης Κορκολόπουλος

Ο **Βασίλης Κορκολόπουλος** (Λυνίσταινα Ολυμπίας, 22 Φεβρουαρίου 1941 - Αθήνα, 16 Αυγούστου 2015) ήταν Έλληνας πολιτικός.

## Βιογραφικά στοιχεία
Γεννήθηκε το 1941 και σπούδασε στην Πολυτεχνική Σχολή της Θεσσαλονίκης. Εργάστηκε ως διευθυντικό στέλεχος σε τεχνικές εταιρείες της Ελλάδας και του εξωτερικού και επόπτευσε πολλά έργα, όπως αεροδρόμια και διυλιστήρια. Ανάμεσα στα άλλα, υπηρέτησε ως γενικός γραμματέας στο ΥΠΕΧΩΔΕ (1990-92) και αργότερα στο Υπουργείο Μεταφορών και Επικοινωνιών. 

Εξελέγη για πρώτη φορά βουλευτής Ηλείας με το κόμμα της Νέας Δημοκρατίας στις εκλογές του 1993  και επανεξελέγη το 1996 και το 2000. Το 2004 αποσύρθηκε και επιδόθηκε στη συγγραφή και στη συλλογή παλαιών αντικειμένων.

Έμεινε στην Αθήνα ως τον θάνατό του. Απεβίωσε εκεί, το 2015 σε ηλικία 74 ετών. Κηδεύτηκε από τον ιερό ναό Αγίου Διονυσίου Αρεοπαγίτη, στην ελληνική πρωτεύουσα.

Σύζυγός του ήταν η Μαρούλα Σακελλαρίου.

## Πηγές


Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Ηλείας
Σούπα Έζο-γκελίν

Η **Σούπα Έζο-γκελίν** ή **σούπα Έζο γκελίν** *(Ezogelin soup* ή *Ezo gelin soup)* (Τουρκικά: *Ezogelin çorbası*, "η σούπα της Έζο της νύφης") είναι μια κοινή σούπα στην Τουρκική κουζίνα. Τα κύρια συστατικά της είναι κόκκινες φακές, ρύζι και πλιγούρι. Η προέλευση της σούπας, αποδίδεται στην Έζο τη νύφη από το Γκαζιαντέπ.

Τα συστατικά της είναι: κόκκινες φακές, ρύζι, πλιγούρι, ελαιόλαδο, βούτυρο, κρεμμύδι, σκόρδο, τομάτα, πελτές, πάπρικα, τσίλι, ξηρή μέντα, μαύρο πιπέρι και αλάτι· σερβίρεται συνήθως, με σφήνες λεμονιού, προκειμένου να συμπιεστούν αναλόγως.

## Ετυμολογία
Το ονομασία της Έζο-γκελίν *(Ezo-gelin)*, μεταφράζεται ως Έζο η νύφη. Έζο *(Ezo)*, είναι το χαϊδευτικό του θηλυκού ονόματος *Zöhre* και η κατάληξη -γκελίν *(-gelin)* που σημαίνει *νύφη*.

## Ο θρύλος
Η προέλευση αυτής της σούπας αποδίδεται σε μια εξαιρετικά όμορφη γυναίκα ονόματι Έζο, η οποία στις αρχές του 20ού αιώνα, ζούσε στο χωριό *Dokuzyol* πλησίον του Γκαζιαντέπ.

Ο θρύλος λέει πως η Έζο, η οποία είχε ρόδινα μάγουλα και μακρυά εβένινα μαλλιά, αποτελούσε το αντικείμενο θαυμασμού των ταξιδιωτών των καραβανιών που σταματούσαν για να ξεκουραστούν στο χωριό της. Πολλοί άνδρες λαχταρούσαν το χέρι της σε γάμο και η οικογένεια της Έζο, ήλπιζε να εξασφαλίσει ένα άξιο ταίρι για την κόρη τους. Δυστυχώς, η Έζο η νύφη, δεν είχε πολλή τύχη στην ανεύρεση της οικογενειακής ευδαιμονίας.

Ο πρώτος της άνδρας ονόματι *Şitto*, άλλοι λένε ότι πήγε στο στρατό και ποτέ του δεν επέστρεψε και άλλοι, ότι ήταν ερωτευμένος με άλλη γυναίκα και εκείνη τον χώρισε λόγω της κακομεταχείρισης. Ο δεύτερος γάμος της, που συνέβη έξη χρόνια αργότερα, αφού έζησε στην περιοχή της, και έφερε στον κόσμο 9 παιδιά. Ο άνδρας της, την πήρε με όλη του την οικογένεια και πήγε στη Συρία. Εκεί, η Έζο σύντομα νοστάλγησε το χωριό της, ενώ παράλληλα είχε να αντιμετωπίσει και μια ανικανοποίητη πεθερά. Εδώ! η ιστορία λέει, ότι λόγω αυτής της ανικανοποίητης πεθεράς, η Έζο δημιούργησε αυτή την σούπα.

Τέλος, η δύσμοιρη Έζο, κατά τη δεκαετία του 1950, κατ'άλλους μεν πέθανε από νοσταλγία για το χωριό της ενώ κατ'άλλους, πέθανε από φυματίωση και έκτοτε έγινε Τουρκικός θρύλος, ο οποίος απεικονίζεται στον λαϊκό κινηματογράφο και θρηνείται σε αρκετά δημοτικά τραγούδια.

Το όνομά της ζει σε αυτή τη δημοφιλή σούπα, η οποία παραδοσιακά τώρα, ταΐζει τις νύφες, για να της στηρίξει από το αβέβαιο μέλλον που βρίσκεται μπροστά τους.

## Παραπομπές


## Δείτε επίσης
* Φακές
* Φάβα

## Πρόσθετη ανάγνωση
*  
*  http://turkishfood.about.com/od/SoupsSalads/r/Turkish-Ezogelin-Soup-Is-Made-With-Red-Lentils-Bulgur-And-Rice.htm 
*  http://www.sbs.com.au/food/recipes/ezo-brides-red-lentil-soup-ezo-gelin-corbasi

## Εξωτερικοί σύνδεσμοι

*  Recipe 
*   *(2006 TV series about Ezo the bride)*

Κατηγορία:Τουρκικές σούπες
Κατηγορία:Τουρκική κουζίνα
Κατηγορία:Τρόφιμα με βάση όσπρια
Ακροπόταμος Καβάλας

Ο **Ακροπόταμος** είναι οικισμός του νομού Καβάλας. Απέχει 50 χιλιόμετρα από την πόλη της Καβάλας και σύμφωνα με την τελευταία απογραφή έχει μόνιμο πληθυσμό 693 κατοίκων. Ο οικισμός ανήκει στα όρια δικαιοδοσίας του δήμου Παγγαίου.

## Γενικά και ιστορικά στοιχεία
Κοντά στον Ακροπόταμο έχουν βρεθεί απομεινάρια νεολιθικού οικισμού. Ο Ακροπόταμος είναι κτισμένος σε υψόμετρο 240 μέτρων και πριν το 1940 ήταν γνωστός ως *Μπόμπλιανη* και *Μονόλιθος Ακροποτάμου*. Μετά το 1924 εγκαταστάθηκαν στον οικισμό Έλληνες πρόσφυγες από την Καππαδοκία. Στα τέλη του Σεπτεμβρίου του 1941, Έλληνες αντάρτες επιτέθηκαν εναντίον της μικρής δύναμης βουλγαρικής χωροφυλακής του οικισμού, σκοτώνοντας σύμφωνα με ελληνικές πηγές, πέντε χωροφύλακες. Λίγες μέρες μετά, περίπου 20 κάτοικοι του Ακροπόταμου εκτελέστηκαν από τις βουλγαρικές δυνάμεις Κατοχής ως αντίποινα για το ξέσπασμα της εξέγερσης της Δράμας.

Διοικητικά, μετά την ενσωμάτωσή του στο ελληνικό κράτος, ο Ακροπόταμος υπήχθη στην επαρχία Παγγαίου όπου παρέμεινε μέχρι το 1997. Στη συνέχεια αποτέλεσε κομμάτι του καποδιστριακού δήμου Ορφανού και από το 2011 ανήκει στον καλλικρατικό δήμο Παγγαίου.

**Πρωτογενής τομέας**

Κύρια ασχολία είναι η γεωργία. Το ιδιαίτερό μικρόκλιμα της περιοχής ενδείκνυται για την παραγωγή εξαιρετικών οινοποιήσιμων σταφυλιών,τα οποία πωλούνται  στα μεγαλύτερα οινοποιεία της βορείου Ελλάδος.

Άλλες καλλιέργειες είναι οι ελιές και τα αμύγδαλα.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Καβάλας
Κατηγορία:Δήμος Παγγαίου
Ορνέας

Στην ελληνική μυθολογία ο **Ορνέας** ήταν γιος του βασιλιά των Αθηνών Ερεχθέα και της Πραξιθέας. Πιθανά αδέλφια του ήταν η Πρωτογένεια, η Πανδώρα, η Κρέουσα, η Πρόκρις, η Ωρείθυια, η Χθονία, η Μερόπη, ο Κέκροπας, ο Πάνδωρος, ο Μητίων, ο Θέσπιος, ο Ευπάλαμος κι ο Σικυών. 

Ο Ορνέας ήταν πατέρας του Πετεού κι έτσι παππούς του Μενεσθέα, διαδόχου του Θησέα.

Σύμφωνα με τον Όμηρο οικιστής της αρχαίας πόλης Ορνεάς της Αργολίδας ήταν ο Ορνέας .

Με το όνομα Ορνέας είναι επίσης γνωστός ένας από τους Κένταυρους, που παρευρέθηκαν στον γάμο του Πειρίθου. Πάλεψε εναντίον των Λαπίθων και τράπηκε σε φυγή.

## Γενεαλογία

## Παραπομπές

Ορνεας
Άγγελος Τζιμπριήλ

Ο **άγγελος Τζιμπριήλ** είναι για τον ισλαμισμό ο μεταφορέας του Κορανίου στην γη.

Σύμφωνα με την παράδοση ο Αλλάχ έδωσε εντολή στον Τζιμπριήλ να πάρει το Κοράνιο από τον ουρανό και να το μεταφέρει στη γη και να το στείλει στον λαό του. Ο Τζιμπριήλ μέσω οράματος υπαγόρευσε στον προφήτη Μωάμεθ το κήρυγμα του Θεού και την επομένη ο προφήτης Μωάμεθ μίλησε στους ανθρώπους της πόλης Μέκκας για την πίστη στο Ισλάμ, επιχειρώντας να καταρρίψει τις ανιμιστικές έως τότε πεποιθήσεις της. Οι Άραβες δεν δέχθηκαν αυτή την άποψη και τον έδιωξαν από τη Μέκκα. Ο Μωάμεθ κατέφυγε στη Μεδίνα, όπου δίδαξε τον λόγο του θεού και απέκτησε τους πρώτους πιστούς του. Κατά την διάρκεια 23ών χρόνων ο άγγελος Τζιμπριήλ έδινε πληροφορίες στον προφήτη και εκείνος τις μετέφερε στους συντρόφους του.

## Αναφορές


Κατηγορία:Ισλαμική θεολογία
Πιερ Μασερέ

Ο **Πιερ Μασερέ** (17 Φεβρουαρίου 1938) είναι Γάλλος φιλόσοφος και κριτικός λογοτεχνίας. Διδάσκει στο Πανεπιστήμιο της Λιλ.

Ήταν ένας από τους μαθητές του Λουί Αλτουσέρ και ένας από τους συγγραφείς του συλλογικού τόμου *Να διαβάσουμε το Κεφάλαιο*. Στα ενδιαφέροντά του είναι ο μαρξισμός, η φιλοσοφία του Σπινόζα, η σχέση φιλοσοφίας και λογοτεχνίας, η ιστορία της φιλοσοφίας, η καθημερινότητα και η ουτοπία.

## Βιβλία στα ελληνικά
* (1998) *Ο Έγελος και η κοινωνία*, εκδόσεις Βιβλιοπωλείον της Εστίας
* (2002) *Κοντ: Η φιλοσοφία και οι επιστήμες*, (Πιερ Μασερέ και Ζαν-Πιερ Λεφέβρ), εκδόσεις Πατάκη
* (2003) *Να διαβάσουμε το Κεφάλαιο*, (Συλλογικό έργο - L.Althusser, E.Balibar, R. Establet, P.Macherey, J.Ranciere), εκδόσεις Ελληνικά Γράμματα 
* (2010) *Από τον Κανγκιλέμ στον Φουκώ*, εκδόσεις Πλέθρον
* (2013) *Φουκώ και Μαρξ*, εκδόσεις Εκτός Γραμμής

## Παραπομπές

## Εξωτερικοί σύνδεσμοι
* Ιστοσελίδα στο Πανεπιστήμιο της Λιλ

Κατηγορία:Γάλλοι φιλόσοφοι
Κατηγορία:Φιλόσοφοι του 20ού αιώνα
Κατηγορία:Φιλόσοφοι του 21ου αιώνα
Κατηγορία:Μαρξιστές θεωρητικοί
Ουίνστον Χίμπλερ

Ο **Ουίνστον Χίμπλερ** (αγγλικά: *Winston Hibler*, 8 Οκτωβρίου 1910 - 8 Αυγούστου 1976) ήταν Αμερικανός σεναριογράφος, παραγωγός ταινιών και αφηγητής, του οποίου η καριέρα είναι συνδεδεμένη με την εταιρεία The Walt Disney Company. Μερικά από τα πιο γνωστά σενάρια στα οποία εργάστηκε ήταν των ταινιών: *[[Σταχτοπούτα (ταινία, 1950)|Σταχτοπούτα]]*, *[[Η Αλίκη στη Χώρα των Θαυμάτων (ταινία, 1951)|Η Αλίκη στη Χώρα των Θαυμάτων]]*, *[[Η Ωραία Κοιμωμένη (ταινία, 1959)| Η Ωραία Κοιμωμένη]]* κ.ά. Επίσης, το 1955 έκανε την πρώτη του και τελευταία σκηνοθετική απόπειρα, με το μικρού μήκους ντοκιμαντέρ *[[Men Against the Arctic]]*, το οποία μάλιστα κέρδισε και Όσκαρ Καλύτερου Ντοκιμαντέρ Μικρού Μήκους. Το 1956 το έργο αυτό βραβεύθηκε και από το Διεθνές Φεστιβάλ Κινηματογράφου Βερολίνου. Ο Χίμπλερ, επίσης, συμπεριλήφθηκε το 1992, στη λίστα της Disney, Disey Legends.

## Παραπομπές


## Εξωτερικοί σύνδεσμοι
*Winston Hibler at Disney Legends

Κατηγορία:Αμερικανοί σεναριογράφοι
Κατηγορία:Αμερικανοί παραγωγοί ταινιών
Κατηγορία:Αμερικανοί σκηνοθέτες
Κατηγορία:Άνθρωποι της Disney
Διονύσιος Μυλωνάς

Ο **Διονύσιος Μυλωνάς** (1900 - 1 Φεβρουαρίου 1977) του Γεωργίου, ήταν Έλληνας βουλευτής.

## Βιογραφία
Γεννήθηκε το 1900 και εργάστηκε στο ΙΚΑ. Μετά τη συνταξιοδότησή του ασχολήθηκε με την πολιτική και εξελέγη βουλευτής Θεσσαλονίκης το 1964 με την Ένωση Κέντρου. 

Τα τελευταία χρόνια της ζωής του ανήκε στην ΕΔΗΚ. 

Πέθανε την 1η Φεβρουαρίου 1977 και κηδεύτηκε από τον ιερό ναό Αγίου Γρηγορίου του Παλαμά, στη Θεσσαλονίκη. Ήταν παντρεμένος με τη Δέσποινα Μυλωνά και είχαν παιδιά.

## Παραπομπές


Κατηγορία:Βουλευτές Θεσσαλονίκης
Κατηγορία:Βουλευτές εκλεγμένοι με την Ένωση Κέντρου
Άντι Πάρκερ

Ο **Άντι Πάρκερ** (αγγλ. Andy Parker) είναι Βρετανός ντράμερ της ροκ μουσικής, γνωστός ως μέλος των UFO κατά το μεγαλύτερο μέρος της καριέρας τους.

## Βιογραφία
Ο Πάρκερ γεννηθηκε στο Τσέστνατ του Χέρτφορντσαϊρ στις 21 Μαρτίου 1952. Στην ηλικία των πέντε ετών ξεκίνησε τη φοίτηση του στο δημοτικό σχολείο Holy Trinity C of E, όπου συμμετείχε στην εκκλησιαστική χορωδία, για να συνεχίσει στα έντεκα του στο Cheshunt Grammar School. Το 1965, αγόρασε το πρώτο του σετ τυμπάνων και για τα επόμενα χρόνια έγινε ροκ ντράμερ με κύριες επιρροές τους Rolling Stones, The Who, The Kinks και τον Τζίμι Χέντριξ. Τρία χρόνια αργότερα αποφοίτησε από το λύκειο, για να συνεχίσει στο κολέγιο East Herts, μελετώντας φυσική και μαθηματικά.

Το 1969, σχημάτισε ένα μπλουζ συγκρότημα μαζί με τον κιθαρίστα Στιβ Κέισι με την ονομασία Aurora Borealis. Το καλοκαίρι του ίδιου έτους γνωρίστηκε με τον Φιλ Μογκ, τον Πιτ Γουέι και τον Μικ Μπόλτον, δημιουργώντας την πρώτη σύνθεση των UFO. Ο πρώτος δίσκος του σχήματος κυκλοφόρησε το 1970 με τίτλο "*[[UFO 1]]*" μέσω της δισκογραφικής εταιρείας "Beacon Records", με τον Πάρκερ να παραμένει στο συγκρότημα μέχρι τον Απρίλιο του 1983.

Το 1984, έγινε μέλος των Waysted, με τους οποίους κυκλοφόρησε το ομώνυμο ΕΡ, αποχωρώντας έναν χρόνο αργότερα. Για την επόμενη δεκαετία ασχολήθηκε επαγγελματικά με τις κατασκευές και διέμενε αρχικά στην Καλιφόρνια, για να επιστρέψει στην πατρίδα του το 1987 μετά τον θάνατο του πατέρα του. Στα τέλη της δεκαετίας του '80, άνοιξε ένα μικρό στούντιο ηχογραφήσεων στο Μπέρμπανκ της Καλιφόρνια μαζί με τον Μπόμπι Μπαρθ των Blackfoot, το οποίο συνέχισε τη λειτουργία του μέχρι το 1992.

Ο Πάρκερ επέστρεψε στους UFO μετά από δέκα χρόνια, περιοδεύοντας τον Δεκέμβριο του 1993 στη Γερμανία με τους Quiet Riot και τους Doc Holliday. Λίγους μήνες αργότερα πραγματοποίησαν μία ιαπωνική περιοδεία και ξεκίνησαν να δουλεύουν πάνω στο άλμπουμ "*[[Walk on Water]]*", στου οποίου την περιοδεία αρνήθηκε να συμμετάσχει λόγω προβλημάτων στις σχέσεις μεταξύ των μελών του σχήματος.

Για την επόμενη δεκαετία δεν ασχολήθηκε επαγγελματικά με τη μουσική, παίζοντας για ένα μικρό διάστημα σε ένα τοπικό συγκρότημα με την ονομασία Jack of Herts. Τον Αύγουστο του 2005, ο Πωλ Ρέιμοντ προσκάλεσε τον Πάρκερ να παίξει με τους UFO στο "Piorno Rock Festival" το Νοέμβριο του ίδιου έτους, μετά την αποχώρηση του Τζέισον Μπόναμ. Μετά τη συναυλία του προτάθηκε η μόνιμη θέση του ντράμερ του συγκροτήματος, ηχογραφώντας τον δίσκο "*[[The Monkey Puzzle]]*". Έκτοτε, συνεχίζει στο συγκρότημα ηχογραφώντας και περιοδεύοντας ανά τακτά χρονικά διαστήματα.

## Δισκογραφία

## Παραπομπές


## Πηγές

* Bio - Andy Parker - drummer in the rock band UFO 
* Metalstorm - Andy Parker
* UFO | Biography, Albums, & Streaming Radio | AllMusic

## Εξωτερικοί σύνδεσμοι
* UFO Official Site
* Personal bio

Κατηγορία:Ντράμερς
Κατηγορία:Ροκ μουσικοί
Κατηγορία:Άγγλοι μουσικοί
Αδείμαντος του Κολλυτού

Ο **Αδείμαντος του [[Κολλυτός|Κολλυτού]]** (432 π.Χ. – 382 π.Χ.) ήταν αρχαίος Έλληνας, γιος του Αρίστωνος του Αθηναίου, γνωστότερος ως ο μεγαλύτερος αδερφός του Πλάτωνα. Παίζει σημαντικό ρόλο στην *[[Πολιτεία του Πλάτωνα|Πολιτεία]]* του Πλάτωνα, και αναφέρεται στο έργο *[[Απολογία Σωκράτους (Πλάτων)|Απολογία Σωκράτους]]* του Πλάτωνα και στους *[[Παρμενίδης (διάλογος)|διαλόγους]]* του Παρμενίδη.
 
Στην *Πολιτεία*, ο Αδείμαντος χαρακτηρίζεται από την ανησυχία του για την εκπαίδευση, πράγμα το οποίο είναι προφανές από τη στιγμή που ο ίδιος εμπλέκεται στη συζήτηση. Επίσης, ανησυχεί για την ευτυχία των ανθρώπων στην ιδανική πόλη. Αναρωτιέται αν θα μπορούσαν να ζήσουν μία ευτυχή ζωή με μικρή ή καθόλου περιουσία. Συνεπώς, ο Αδείμαντος συνήθως συνδέεται με την απληστία ή την αγάπη για τα χρήματα σε ερμηνείες του διαλόγου. Γενικά, ο Αδείμαντος θεωρείται ως πιο προσεκτικός, εγκρατής, και λιγότερο δημιουργικός από τον αδερφό του, Γλαύκωνα, τον δεύτερο σημαντικότερο συνομιλητή του Σωκράτη στα τελευταία εννέα βιβλία της *Πολιτείας*.

## Παραπομπές



Αδειμαντος
Αδειμαντος
Τζόε Γκραντ

Ο **Τζόε Γκραντ** (αγγλικά: *Joe Grant*, 15 Μαΐου 1908 - 6 Μαΐου 2005) ήταν Αμερικανός καλλιτέχνης και σεναριογράφος της Disney. Γεννημένος στη Νέα Υόρκη ξεκίνησε την καριέρα του στην εταιρεία το 1933, αρχικά ως σχεδιαστής χαρακτήρων. Ένα από τα πιο γνωστά του σχέδια είναι η Κακιά Μάγισσα στο *[[Η Χιονάτη και οι επτά νάνοι (ταινία, 1937)|Χιονάτη και οι επτά νάνοι]]*. Ενώ κατά τη διάρκεια του Δευτέρου Παγκοσμίου Πολέμου, συνέχισε να εργάζεται, μάλιστα έγραψε μαζί με τον Ντικ Χούμερ το σενάριο της μικρής ιστορίας *[[Der Fuehrer's Face]]*, το οποίο κέρδισε και Όσκαρ. Κατόπιν, το 1949 έφυγε από την εταιρεία και άνοιξε επιχείρηση κεραμικών, όπως το 1989 επέστρεψε στην εταιρεία και άρχισε να εργάζεται για την ταινία *[[Η Πεντάμορφη και το Τέρας]]*. Στα επόμενα χρόνια που παρέμεινε στην εταιρεία εργάστηκε σε μεγάλες της επιτυχίες όπως το *[[Ο Βασιλιάς των Λιονταριών|Ο βασιλιάς των λιονταριών]]*, το *[[Αλαντίν (ταινία, 1992)|Αλαντίν]]*, το *[[Ποκαχόντας]]*, το ''Μουλάν'' κ.ά. Ο Γκραντ πέθανε σε ηλικία 96 ετών από ανακοπή καρδιάς. Η Disney τον συμπεριέλαβε στη Disney Legend λίστα της, το 1992.

## Παραπομπές


## Περαιτέρω μελέτη
* 

## Εξωτερικοί σύνδεσμοι
*
*Obituary 

Κατηγορία:Αμερικανοεβραίοι
Κατηγορία:Γελοιογράφοι
Κατηγορία:Αμερικανοί animators
Βαϊουνίτες

Οι **Βαϊουνίτες** ή **Βαγιουνίτες** ήταν μία από τις σλαβικές φυλές οι οποίες εγκαταστάθηκαν στην περιοχή της Μακεδονίας κατά τα τέλη του 6ου αιώνα. 

Οι Βαϊουνίτες ήσαν αρχικά εγκατεστημένοι στην περιοχή η οποία ευρισκόταν στα δυτικά της Θεσσαλονίκης. Ανήκαν σε μία ομάδα σλαβικών φυλών οι οποίες επεχείρησαν, ανεπιτυχώς, να καταλάβουν την πόλη στις αρχές του 7ου αιώνα, περιστατικό έπειτα από το οποίο μετανάστευσαν στην περιοχή στα βόρεια των Ιωαννίνων και πιο συγκεκριμένα στην βόρεια Ήπειρο. Η περιοχή στην οποία εγκαταστάθηκαν εκεί, αργότερα, έλαβε νέα προερχόμενη από το όνομά τους ονομασία ως *[[Βαγενετία]]*. Αρκετά τοπωνύμια στην περιοχή της βόρειας Ηπείρου (σημερινή νότια Αλβανία) έχουν έως σήμερα ονόματα τα οποία είναι παράγωγα του ονόματος της συγκεκριμένης φυλής.

## Ετυμολογία

Η ονομασία της φυλής αυτής θεωρείται πως προέρχεται από την σλάβικη λέξη *vojnici* ("πολεμιστές"), συνεπώς η ονομασία της φυλής θα μπορούσε να αποδοθεί ως "φυλή πολεμιστών". Σύμφωνα με ορισμένους συγγραφείς, οι Βαϊουνίτες ταυτίζονται με τους Βαβούνους, ενώ ορισμένοι άλλοι συγγραφείς θεωρούν πως δεν υπάρχουν στοιχεία που να μπορούν να οδηγήσουν σε τέτοιο συμπέρασμα.

## Ιστορία

Στην διάρκεια του 6ου αιώνα, αρκετές σλαβικές φυλές εγκαταστάθηκαν στην ευρύτερη περιοχή στα περίχωρα της βυζαντινής πόλης της Θεσσαλονίκης. Κατά την περίοδο μεταξύ 614–616, περίπου, γίνεται αναφορά στους Βαϊουνίτες στα *[[Θαύματα του Αγίου Δημητρίου]]* ως ένα εξ'αυτών. Τα εδάφη τους ευρίσκονταν στα δυτικά της Θεσσαλονίκης.

Κατά την περίοδο μεταξύ 614–16, περίπου, οι Βαϊουνίτες, καθώς και άλλες γειτνιάζουσες φυλές ενώθηκαν υπό έναν ηγέτη γνωστό ως Χάτζωνα και πολιόρκησαν την πόλη. Δυνάμεις αποτελούμενες από αρκετές σλαβικές φυλές επιτέθηκαν στην πόλη, χρησιμοποιώντας πολιορκητικές μηχανές, με στόχο να δημιουργήσουν ρήγμα στα τείχη της πόλης, ενώ οι μικρές και ευέλικτες πιρόγες τους επιτίθονταν στην πόλη από θαλάσσης. όλες τους οι προσπάθειες απέτυχαν, ενώ ο Χάτζων φυλακίστηκε και λιθοβολήθηκε μέχρις θανάτου από τους Βυζαντινούς. Μετά την αποτυχία αυτή της κατάληψης της Θεσσαλονίκης, αρκετά μέλη των ηττηθέντων σλαβικών φυλών απομακρύνθηκαν περαιτέρω από την πόλη. Οι Βαϊουνίτες μετακινήθηκαν από την Μακεδονία στην περιοχή της Ηπείρου, όπου και εγκαταστάθηκαν στην περιοχή στα βόρεια των Ιωαννίνων.

Η περιοχή που κατοικήθηκε από τους Βαϊουνίτες αποτέλεσε μία Σκλαβηνία, η οποία έγινε αργότερα γνωστή, από το όνομά τους, ως *Βαγενετία*.

Η ονομασία της Βαγενετίας διατηρήθηκε έως τα τέλη του 13ου αιώνα. Παρόμοια τοπωνύμια όπως Βιγιάνιτε ή Βιγιαντίγιε διατηρήθηκαν έως και τον 16ο αιώνα, όταν και αντικαταστάθηκαν από την ονομασία Δέλβινο, η οποία αποτέλεσε, επίσης, την επίσημη ονομασία του οθωμανικού Σαντζακίου του Δέλβινου. Η περιοχή περιμετρικά του ποταμού Αώου (ή Βογιούσα/Βγιόσε, σήμερα στη νότια Αλβανία) θεωρείται πιθανό να έλαβε, επίσης, την ονομασία της από την συγκεκριμένη φυλή.

## Παραπομπές


Κατηγορία:Αρχαίοι σλαβικοί λαοί
Κατηγορία:Μεσαιωνική Ήπειρος
Κατηγορία:Μεσαιωνική Μακεδονία
Κατηγορία:Περιφερειακή ενότητα Θεσπρωτίας
Κατηγορία:Σκλαβηνίες
Καταχωρητής (αποσαφήνιση)

Ο όρος **καταχωρητής** μπορεί να αναφέρεται σε:

## Διαδίκτυο (Internet)
*Καταχωρητής domain

## Ηλεκτρονικοί υπολογιστές
*Καταχωρητής

*Καταχωρητής ολίσθησης